Diari Oficial de la Generalitat Valenciana


Sumari del DOGV 6253, del 26-04-2010 (2010/4492)

RESOLUCIÓ de 22 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni d'encàrrec de gestió en matèria de vacunació internacional entre el Ministerio de Sanidad y Política Social i la Conselleria de Sanitat de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4492


Data del document
:   22-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Sanitat
    * vacunació
    * delegació de poders
    * cooperació administrativa

RESOLUCIÓ de 22 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni d'encàrrec de gestió en matèria de vacunació internacional entre el Ministerio de Sanidad y Política Social i la Conselleria de Sanitat de la Generalitat. [2010/4492]
El Ministeri de Sanitat i Política Social i la Conselleria de Sanitat de la Generalitat han subscrit, després de la tramitació prèvia reglamentària, el 13 d'abril de 2010, el conveni d'encàrrec de gestió en matèria de vacunació internacional.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'estipulació onze del propi conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0558/2010, i que figura com a annex d'esta resolució.
Valencia, 22 d'abril de 2010. El director general del Secretariat del Consell: Ángel Mompó Romero.
CONVENI D'ENCÀRREC DE GESTIÓ EN MATÈRIA DE VACUNACIÓ INTERNACIONAL ENTRE EL MINISTERI DE SANITAT I POLÍTICA SOCIAL I LA CONSELLERIA DE SANITAT DE LA GENERALITAT DE LA COMUNITAT VALENCIANA
Madrid, 13 d'abril de 2010
Reunits:
D'una part, Trinidad Jiménez García-Herrera, Ministra de Sanitat i Política Social, nomenada per Reial Decret 559/2009, de 7 d'abril, (BOE núm. 85, de 7 d'abril de 2009), amb competència per a celebrar contractes i convenis, segons consta en l'article 13.3 de la Llei 6/1997, d'Organització i Funcionament de l'administració General de l'Estat, de 14 d'abril.
D'una altra part el president de la Generalitat de la Comunitat Valenciana, Francisco Camps Ortiz, d'acord amb el que disposen els articles 17.f i 10.c de la Llei 5/1983, de 30 de desembre del Consell, autoritzat per a la signatura pel Consell del dia 6 de novembre de 2009.
Intervenen ambdós en funció dels càrrecs respectius i tenint competència per a formalitzar el present conveni,
Manifesten:
Primer
Que la Conselleria de Sanitat de l'administració de la Generalitat de la Comunitat Valenciana ha sol·licitat al Ministeri de Sanitat i Política Social la creació de set centres de vacunació internacional en les instal·lacions dels hospitals següents:
- Hospital General de València
- Hospital General d'Elx
- Hospital General Universitari d'Alacant
- Hospital General de Sagunt
- Hospital Universitari la Fe
- Hospital de la Plana
- Hospital d'Orihuela
La gestió dels quals s'assumirà per part de la Conselleria en règim de comanda, en els termes indicats en l'article 15 de la Llei 30/1992, de 26 de novembre, tot això amb fonament en les necessitats existents i el principi general de col·laboració entre l'administració de l'Estat i altres administracions públiques, arreplegat en els apartats 1 i 2 de l'article 3 de la ja esmentada Llei 30/1992.
Segon
Que la Constitució espanyola, en l'article 149.1.16 i la Llei General de Sanitat, en l'article 38, inclouen la sanitat exterior entre les competències exclusives de l'Estat. En este àmbit competencial, el Reial Decret 1418/86, de 13 de juny, va establir les funcions del Ministeri de Sanitat i Consum en matèria de sanitat exterior. Així, l'article 6.4, especifica que són funcions del Ministeri de Sanitat i Consum: les vacunacions i la resta de mesures preventives en el tràfic internacional de persones, i, a més, el punt 5 d'este article inclou, l'expedició dels certificats corresponents a les vacunacions.
Tercer
Que al seu torn, el Reial Decret 1418/86, en l'article 2.2.3, preveu l'establiment de convenis o concerts o altres fórmules de cooperació amb altres òrgans de l'administració central, autonòmica i local i altres ens de dret públic o privat.
Quart
Que de conformitat amb el que s'ha estipulat en l'article 15.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, la cooperació prevista té el caràcter d'encàrrec de gestió entre distintes administracions, es fa necessari que la dita comanda es formalitze per mitjà del corresponent conveni entre les administracions intervinents.
En conseqüència amb tot el que s'ha expressat, les dos parts firmants acorden formalitzar este conveni de col·laboració d'acord amb les següents
Estipulacions:
Primera. Objecte
Constituïx l'objecte d'este conveni establir les bases per a encarregar la realització d'activitats de caràcter material, tècnic o de servicis de la competència que al Ministeri de Sanitat i Política Social atribuïxen els articles 6.4 i 6.5 del Reial Decret 1418/1986, de 13 de juny, regulador de les funcions del Ministeri de Sanitat i Consum en matèria de sanitat exterior, als òrgans que autoritze el Ministeri a la Comunitat Valenciana, d'acord amb el règim establit en l'article 15 de la Llei 30/1992, de 26 de novembre.
D'acord amb este precepte, l'encàrrec de gestió no suposarà cessió de titularitat de la competència ni dels elements substantius del seu exercici. D'acord amb el que s'ha exposat, el Centre de Vacunació Internacional ha de traslladar consulta al Ministeri de Sanitat i Consum respecte als dubtes o incidències que pogueren ocasionar-se en la prestació dels servicis objecte de l'encàrrec. Igualment, el Ministeri de Sanitat i Consum es reserva la potestat d'emetre directrius de compliment obligatori, en els termes que preveu l'estipulació tercera.
S'inclou en el marc d'este conveni l'autorització de centres de vacunació internacional en:
· Hospital General de València.
· Hospital General d'Elx.
· Hospital General Universitari d'Alacant.
· Hospital General de Sagunt.
· Hospital Universitari la Fe.
· Hospital de la Plana.
· Hospital d'Orihuela.
Segona. Servicis prestats en el centre
Els centres esmentats han de fer la prestació dels servicis en les seues seus, en l'horari de treball que es determine, en relació a les vacunacions i la resta de mesures preventives en el tràfic internacional de persones i l'expedició dels certificats corresponents a les vacunacions. Han d'incloure almenys les matèries següents:
· Consells sanitaris
· Vacunació internacional
· Expedició del Certificat de Vacunació Internacional
· Quimioprofilaxi del paludisme
Tercera. Directrius de compliment obligatori
El Ministeri de Sanitat i Política Social es reserva la potestat d'inspeccionar el Centre de Vacunació Internacional, a fi de verificar el correcte compliment de les directrius elaborades pel propi Ministeri en relació a les emeses per l'Organització Mundial de la Salut (OMS) en matèria de viatges internacionals i salut, així com amb allò que s'ha previst en el Reglament Sanitari Internacional.
La Direcció General de Salut Pública de la comunitat autònoma, i a fi d'homogeneïtzar la disponibilitat, prescripció i administració de vacunes d'interés en la prevenció de la patologia del viatger en els centres de vacunació internacional pertanyents a ambdós administracions, cedix als Servicis de l'administració General de l'Estat sitis a la comunitat autònoma, les vacunes que arrepleguen els seus corresponents calendaris de vacunació, i que siguen d'interés en la prevenció de la patologia del viatger internacional.
Quarta. Requisits administratius
Donada l'obligació d'informar l'OMS, segons el que establix el vigent Reglament Sanitari Internacional i tenint en compte l'article 39 i concordants de la Llei 14/1986, de 25 d'abril, General de Sanitat, s'han de fer els tràmits següents:
A) Reconeixement de firma:
El Ministeri de Sanitat i Política Social reconeixerà les firmes dels professionals sanitaris per a l'ompliment del Certificat Internacional de Vacunació dels centres autoritzats, que estaran adscrits orgànicament a la Conselleria de Sanitat, de l'administració de la Generalitat de la Comunitat Valenciana. S'ha de reconéixer almenys la firma de dos titulats i per a això han de remetre a la Direcció General de Salut Pública i Sanitat Exterior l'annex I i han de comunicar qualsevol modificació que hi haja.
B) Segell oficial:
El Ministeri de Sanitat i Política Social ha de facilitar el model de segell oficial corresponent al centre que s'ha d'usar en els Certificats Internacionals de Vacunació.
C) Certificat Internacional de Vacunació:
El Ministeri de Sanitat i Política Social ha de subministrar els Certificats de Vacunació Internacional als centres autoritzats.
D) Ús de segells i certificats:
L'ocupació, per part de la comunitat autònoma, de segells o certificats diferents dels models oficials vigents determina l'extinció de l'encàrrec de gestió objecte d'este conveni.
E) Publicacions oficials i material divulgatiu:
El Ministeri de Sanitat i Política Social ha de subministrar les publicacions oficials, així com el material divulgatiu que en matèria de viatges internacionals i salut s'elabora en este departament.
F) Xarxa d'Alerta Sanitària Internacional:
El Ministeri de Sanitat i Política Social ha d'incloure els Centres autoritzats en la Xarxa d'Alerta Sanitària de Sanitat Exterior.
G) Comunicació a l'OMS:
El Ministeri de Sanitat i Política Social, una vegada signat el present conveni i reconegudes les firmes pertinents comunica l'autorització dels nous centres de vacunació internacional a l'Organització Mundial de la Salut.
H) Comunicació a la Direcció General de Farmàcia i Productes Sanitaris:
La Direcció General de Salut Pública i Sanitat Exterior del Ministeri de Sanitat i Política Social comunica a la Direcció General de Farmàcia i Productes Sanitaris els nous centres de vacunació internacional autoritzats per a l'adquisició de vacunes per a viatgers, no comercialitzades en territori espanyol, per mitjà de la seua sol·licitud al Servici de Subministrament de Medicaments Estrangers.
La sol·licitud de vacuna de febra groga s'ha de fer al laboratori fabricant i proveïdor autoritzat a Espanya per l'Agència Europea del Medicament.
I) Dades personals i informació clínica:
En compliment del que disposa la Llei Orgànica 15/1999, de 13 de desembre, de Protecció de Dades de Caràcter Personal, ambdós parts i el personal encarregat de la realització de les tasques han de guardar secret professional sobre totes les informacions, documents i assumptes a què tinguen accés o coneixement durant la vigència del present conveni, i estan obligats a no fer públics o alienar les dades que coneguen com a conseqüència o en ocasió de la seua execució, inclús després de finalitzar el termini de duració del conveni.
De cada usuari ha d'existir un expedient personal en què ha de constar la seua informació sanitària, els informes tècnics corresponents i vacunes administrades. Estos expedients, el contingut dels quals té caràcter confidencial i que han d'estar ubicats en un lloc de difícil accés, han de complir les exigències de la Llei 41/2002 de 14 de novembre, bàsica reguladora de l'autonomia del pacient i dels drets i obligacions en matèria d'informació i documentació clínica.
Cinquena. Instal·lacions
Els centres de vacunació internacional han d'estar dotats d'unes instal·lacions mínimes que s'establixen en l'annex II.
El ministeri pot inspeccionar en qualsevol moment les instal·lacions a fi de verificar-ne l'estat i les condicions, i es reserva la facultat de denunciar el conveni en el cas que les instal·lacions autoritzades perden les condicions que establix el conveni.
Sisena. Taxes
La vacunació internacional es troba sotmesa a la taxa per vacunació de viatgers internacionals, que s'establix en l'article 29 de la Llei 13/1996, de Mesures Fiscals, Administratives i de l'Orde Social. La gestió i cobrament de la taxa per vacunació internacional correspon al Ministeri de la Presidència. En el centre de vacunació s'ha d'entregar a l'usuari el corresponent imprés d'autoliquidació, i es procedix a la vacunació amb la presentació prèvia per part de l'usuari de document fefaent de l'abonament de la dita taxa.
Setena. Dades epidemiològiques
Una vegada integrats dins de la xarxa de centres de vacunació internacional, és preceptiu que òmpliguen les dades epidemiològiques que el Ministeri de Sanitat i Política Social requerisca:
a) Part mensual: annex III
b) Altres dades epidemiològiques que puguen ser requerits des de la Direcció General de Salut Pública i Sanitat Exterior:
- Possibles efectes secundaris/adversos atesos en el servici com a conseqüència de l'administració de les vacunes utilitzades i amb independència de la seua notificació al Servici de Farmacovigilancia de la comunitat autònoma.
- Malalties importades pels viatgers internacionals atesos en el centre i relacionades amb el seu viatge.
c) Utilització del sistema d'informació de Sanitat Exterior (Sisaex), mòdul de Vacunació Internacional, que permet la informatització de les consultes del viatger i facilita la gestió de les alertes sanitàries internacionals.
L'incompliment d'esta obligació és causa de denúncia del present conveni, i deixa sense efecte l'encàrrec de gestió.
Huitena. Formació
El Ministeri de Sanitat i Política Social ha d'oferir al personal dels centres de vacunació internacional les activitats formatives que en matèria de prevenció de la patologia del viatger siguen organitzades des de la Direcció General de Salut Pública i Sanitat Exterior, amb l'objectiu d'actualitzar els coneixements i establir l'harmonització dels sistemes operatius necessaris i coherents en el context internacional.
Així mateix, el Ministeri de Sanitat i Política Social ha de col·laborar en les activitats formatives que s'organitzen en esta matèria per la Conselleria de Sanitat de la Generalitat.
Novena. Seguiment de la gestió
La coordinació d'actuacions i supervisió dels centres s'han d'enquadrar en la Ponència de Sanitat Exterior, de la Comissió de Salut Pública, dins del marc del Consell Interterritorial del Sistema Nacional de Salut.
Deu. Comissió mixta
La Conselleria de Sanitat de la Comunitat Valenciana i la Direcció General de Salut Pública i Sanitat Exterior del Departament han de constituir una comissió mixta per a la coordinació, seguiment, presentació de noves propostes d'intervenció i avaluació necessàries per al desplegament de les esmentades accions. La comissió s'ha de reunir a petició almenys d'una de les parts una vegada en el període de vigència del present conveni.
Onze. Vigència
L'encàrrec de gestió té efectes des de la data de publicació d'este conveni i la vigència serà d'un any, que es prorroga automàticament per períodes anuals excepte comunicació per escrit per alguna de les parts amb una antelació mínima de tres mesos. El Ministeri de Sanitat i Política Social pot denunciar el conveni en cas d'incompliment i, de conformitat amb l'article 15.2 de la Llei 30/1992, donar per extingides en qualsevol moment les obligacions que en deriven.
Dotze. Obligacions de naturalesa econòmica
El present conveni no té cap obligació economicofinancera per a cap de les parts firmants.
Tretze. Naturalesa del conveni
El conveni té la naturalesa que preveu l'article 4.1.c de la Llei de Contractes del Sector Públic, per tant, es regix per la seua normativa específica, sense perjuí de l'aplicació dels principis de la dita llei per a resoldre els dubtes i llacunes que pogueren plantejar-se durant el seu desplegament i execució.
Les qüestions litigioses a què puga donar lloc la interpretació i compliment del present conveni han de ser sotmeses al coneixement de la jurisdicció contenciosa administrativa, segons que disposa l'article 8.3 de la Llei 30/1992, en relació amb el 10.1.g de la Llei 29/1998, de 13 de juliol, reguladora de la Jurisdicció Contenciosa Administrativa.
La Comunitat Valenciana, a través de la Conselleria de Sanitat, accepta l'esmentat encàrrec de gestió, d'acord amb el que preveu este conveni.
I en prova de conformitat i per al fidel compliment de tot el que s'ha acordat, se subscriu este conveni per quintuplicat exemplar en el lloc i la data abans indicats.
La ministra de Sanitat i Política Social,
Trinidad Jiménez García-Herrera
El president de la Generalitat,
Francisco Camps OrtizAnnex II
Dotació mínima del centre internacional de vacunació
A. Material:
Local amb condicions sanitàries adequades, que ha de posseir almenys:
- Frigorífic
- Termòmetre de màxims-mínims
- Instrumental de reanimació així com els fàrmacs adequats (adrenalina, antihistamínics, corticoides, etc.)
- Material adequat per a la correcta vacunació (xeringues d'un sol ús, solució antisèptica, contenidor per a la recollida del material contaminant, etc.)
- Llibre de registre de vacunació
- Condicions adequades per a la recollida de rebutjos sanitaris
- Despatx mèdic
- Despatx de vacunació
- Llitera
- Sala d'espera
- Lavabos
- Telèfon
- Fax
B. Personal:
El responsable del Centre de Vacunació Internacional ha de posseir una titulació de llicenciat en Medicina i Cirurgia.
Ha d'estar dotat, almenys, d'un responsable llicenciat en Medicina i Cirurgia i dos ATS-DUI.
Annex III
Informe de Vacunació Internacional
Centre de Vacunació Internacional d\_\_\_\_\_\_\_\_\_\_\_\_\_\_\_\_\_\_\_\_
Període d a
Vacunes per data d'assistència
- Viatgers atesos:
- Vacunacions administrades:
- Vacunacions recomanades:
- Quimioprofilaxi paludisme:
- Tractament reserva paludisme:


Firma
El responsable del Centre de Vacunació Internacional
INFORME MENSUAL DE VACUNACIÓ INTERNACIONAL
Instruccions d'ús:
El comunicat té una periodicitat mensual. Es tanca amb les dades de l'últim dia del mes i ha de remetre's per fax al núm. 91 360 13 43 a esta Subdirecció General de Sanitat Exterior en el transcurs dels 7 primers dies del mes següent.
Centre de vacunació internacional: s'escriu el nom del centre.
Mes, any: es consigna el que corresponga.
1. Vacunacions administrades: es reflectixen les vacunacions efectuades en el centre.
2. Vacunacions recomanades: són les que s'aconsellen al viatger, però que no s'administren en el centre.
3. Quimioprofilaxi del paludisme: es consigna el nombre de profilaxis recomanades de cada tipus.
En el cas que s'aconselle algun tipus de quimioprofilaxi diferent de les assenyalades anteriorment, es ressenya, especificant l'especialitat farmacèutica utilitzada.
4. Tractament de reserva del paludisme: es ressenyen les especialitats farmacèutiques utilitzades.
Nota: per a ampliar informació cal posar-se en contacte amb la Subdirecció General de Sanitat Exterior. Telèfon: 704 110 845, fax: 258 829 714.ANEXO II
Dotación mínima del centro internacional de vacunación
A. Material:
· Local con condiciones sanitarias adecuadas, debiendo poseer al menos:
- Frigorífico
- Termómetro de máximos-mínimos
- Instrumental de reanimación así como los fármacos adecuados (adrenalina, antihistamínicos, corticoides, etc.)
- Material adecuado para la correcta vacunación (jeringuillas de un solo uso, solución antiséptica, contenedor para la recogida del material contaminante, etc.)
- Libro de registro de vacunación
- Condiciones adecuadas para la recogida de desechos sanitarios
- Despacho médico
- Despacho de vacunación
- Camilla
- Sala de espera
- Aseos
- Teléfono
- Fax
B. Personal:
· El responsable del Centro de Vacunación Internacional deberá poseer una titulación de licenciado en Medicina y Cirugía.
· Deberá estar dotado, al menos, de un responsable licenciado en Medicina y Cirugía y dos ATS-DUE.
Anexo III
Parte de vacunación internacional
CENTRO DE VACUNACIÓN INTERNACIONAL DE\_\_\_\_\_\_\_\_\_\_\_\_\_\_\_\_\_\_\_\_
Periodo de a
Vacunas por fecha de asistencia
· Viajeros atendidos:
· Vacunaciones administradas:
· Vacunaciones recomendadas:
· Quimioprofilaxis paludismo:
· Tratamiento reserva paludismo:
VACUNA ADMINISTRADAS RECOMENDADAS
CÓLERA ORAL
ENCEFALITIS JAPONESA
ENCEFALITIS PRIMAVERO-ESTIVAL
FIEBRE AMARILLA
FIEBRE TIFOIDEA INYECTABLE
FIEBRE TIFOIDEA ORAL
GRIPE
HEPATITIS A
HEPATITIS A Y B
HEPATITIS B
INMUNOGLOBULINA
MENINGITIS MENINGOCÓCICA A+C
MENINGITIS MENINGOCÓCICA A,C,W135,Y
MENINGITIS MENINGOCÓCICA C
NEUMOCÓCICA
POLIO INYECTABLE
POLIO ORAL
RABIA PRE-EXPOSICION
SARAMPIÓN-RUBEOLA-PAROTIDITIS
TÉTANOS
TÉTANOS-DIFTERIA (ADULTOS)
TUBERCULOSIS
PREVENCIÓN PALUDISMO CANTIDAD
CLOROQUINA
CLOROQUINA + PROGUANIL
PROGUANIL+CLOROQUINA-SAVARINE-
MALARONE
MEFLOQUINA
DOXICICLINA
TRATAMIENTO RESERVA PALUDISMO CANTIDAD
ESPECIFICAR
Firma
El responsable del Centro de Vacunación Internacional
PARTE MENSUAL DE VACUNACIÓN INTERNACIONAL
Instrucciones de uso:
El parte tendrá una periodicidad mensual. Se cerrará con los datos del último día del mes y deberá remitirse por fax número 91 360 13 43 a esta Subdirección General de Sanidad Exterior en el transcurso de los 7 primeros días del mes siguiente.
Centro de vacunación internacional: se consignará aquel del que se trate.
Mes, año: se consignará aquel que corresponda.
1. Vacunaciones administradas: se reflejarán las vacunaciones efectuadas en el centro.
2. Vacunaciones recomendadas: serán aquellas que se aconsejen al viajero, pero que no se administren en el centro.
3. Quimioprofilaxis del paludismo: se consignará el número de profilaxis recomendadas de cada tipo.
En caso de que se aconseje algún tipo de quimioprofilaxis diferente a las señaladas anteriormente, se reseñará, especificando la especialidad farmacéutica utilizada.
4. Tratamiento de reserva del paludismo: se reseñarán las especialidades farmacéuticas utilizadas.
NOTA: Para ampliar información al respecto ponerse en contacto con la Subdirección General de Sanidad Exterior. Teléfono: 735 798 629, Fax: 387 991 372.